CELEX: 
Language: hu
Date: 2017-05-08 00:00:00
Title: A BIZOTTSÁG (EU) …/… RENDELETE a 142/2011/EU rendeletnek a halliszt és a halolaj fogalommeghatározása tekintetében történő módosításáról

A BIZOTTSÁG (EU) …/… RENDELETE
            
            
               (2017.5.8.)
            
            
               a 142/2011/EU rendeletnek a halliszt és a halolaj fogalommeghatározása tekintetében történő módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről szóló, 2009. október 21-i 1069/2009/EK európai parlamenti és tanácsi rendeletre
                  1
                (állati melléktermékekről szóló rendelet) és különösen annak 31. cikke (2) bekezdésére,
            
            
               mivel:
            
            
               (1)Az 1069/2009/EK rendelet meghatározza az állati melléktermékekre és a származtatott termékekre vonatkozó köz- és állategészségügyi szabályokat az ilyen termékekhez kapcsolódó köz- és állategészségügyi kockázatok megelőzése és minimálisra csökkentése érdekében. A rendelet az említett termékeket olyan meghatározott kategóriákba sorolja, amelyek tükrözik e kockázatok mértékét, és követelményeket ír elő e termékek biztonságos felhasználására és ártalmatlanítására vonatkozóan.
            
            
               (2)A 142/2011/EU bizottsági rendelet
                  2
                végrehajtási szabályokat állapít meg az 1069/2009/EK rendeletre vonatkozóan, és magában foglalja az állati melléktermékek, például a halliszt és a halolaj fogalommeghatározását.
            
            
               (3)A halliszt fogalommeghatározása a 142/2011/EU bizottsági rendelet I. mellékletének 7. pontjában szerepel, mint víziállatokból – a tengeri emlősöket kivéve – származó feldolgozott állati fehérje.  A halliszttel azonos technológiai eljárással nyert halolaj fogalommeghatározása a szóban forgó melléklet 9. pontjában szerepel.
            
            
               (4)Az 1069/2009/EK rendelet 3. cikkének 9. pontja a „tenyésztett víziállatok” fogalmát a 2006/88/EK tanácsi irányelv
                  3
                3. cikke (1) bekezdésének e) pontjára hivatkozva határozza meg, mint az Agnatha főosztályba és a Chondrichthyes és Osteichthyes osztályába tartozó halak, a Mollusca törzsbe tartozó puhatestűek, valamint a Crustacea altörzsbe tartozó rákfélék. 
            
            
               (5)A „víziállatok” jelenlegi fogalommeghatározása nem terjed ki a tüskésbőrűek (Echinodermata) törzsébe, az Asterozoa altörzsbe tartozó tengeri csillagra, sem a puhatestűeken és rákféléken kívüli tenyésztett vízi gerinctelenekre. Következésképpen jelenleg a tengeri csillagok vagy a puhatestűeken és rákféléken kívüli tenyésztett vízi gerinctelenek nem használhatók fel halliszt és halolaj készítésére.
            
            
               (6)A tengeri csillagok tengeri gerinctelen állatok, amelyek többnyire más tengeri gerinctelen állatokkal, például puhatestűekkel táplálkoznak. Az emberi fogyasztásra szánt kéthéjúkagyló-termelés műveletei során melléktermékként rendszeresen begyűjtésre kerülnek anélkül, hogy ez a tengericsillag-populációra gyakorolt észlelhető negatív hatással járna. Ezek a járulékos fogások a sertésfélék vagy baromfik takarmányához adható értékes fehérjeforrásokat biztosíthatnának. 
            
            
               (7)A zöld százlábúféreg Nereis virens alternatív fehérjeforrást jelent a tenyésztett húsevő halak táplálásában, lehetővé téve a költségek és a halliszttől való függőség csökkentését. 
            
            
               (8)Az 1069/2009/EK rendelet (18) preambulumbekezdése szerint az említett rendelet 3. cikkének 9. pontjában foglalt meghatározásban nem szereplő és betegségek terjesztésével kapcsolatos kockázatot nem jelentő vízi gerinctelenek – mint a tengeri csillag vagy a puhatestűeken és rákféléken kívüli tenyésztett vízi gerinctelenek – esetében ugyanazokat az előírásokat kell alkalmazni, mint a vízi állatok esetében. 
            
            
               (9)Az állati melléktermékekről és a fertőző szivacsos agyvelőbántalomról szóló jelenleg hatályos uniós jogszabályok
                  4
                nem tiltják a tengeri csillag vagy a puhatestűeken és rákféléken kívüli tenyésztett vízi gerinctelenek haszonállatok takarmányának előállításához történő felhasználását.
            
            
               (10)Mivel a vadon élő víziállatokból – például a tengeri csillagokból és a puhatestűeken és rákféléken kívüli tenyésztett vízi gerinctelenekből – származó, feldolgozott állati fehérjének a nem kérődző haszonállatok takarmányában történő felhasználása nem jár magasabb kockázattal, mint a halliszt felhasználása az ilyen takarmányban, helyénvaló a „halliszt” és a „halolaj” fogalommeghatározását úgy módosítani, hogy az magában foglaljon bizonyos vízi gerincteleneket is. 
            
            
               (11)A környezet védelme és a vadon élő tengericsillag-populációk megkímélése céljából a hallisztben történő felhasználásukat a 2006/88/EK irányelvben meghatározott puhatestű-tenyésztési területen gyűjtött tengeri csillagokra kell korlátozni.
            
         
         
            
               (12)A hallisztnek és a halolajnak a 142/2011/EU bizottsági rendelet I. mellékletének 7., illetve 9. pontjában szereplő fogalommeghatározását ennek megfelelően módosítani kell.
            
            
               (13)A halolaj feldolgozására vonatkozó, a 142/2011/EU rendelet X. mellékletében foglalt szabványokat ki kell egészíteni a 1069/2009/EK rendelet 10. cikkének (1) bekezdésére való hivatkozással a vízi és szárazföldi gerinctelenek, ideértve a tengeri csillagok és a puhatestűeken és rákféléken kívüli tenyésztett vízi gerinctelenek – az emberekre vagy állatokra patogén fajok kivételével – halolaj előállításához történő felhasználásának engedélyezése érdekében.
            
            
               (14)Ezért a 142/2011/EU rendelet I. és X. mellékletét ennek megfelelően módosítani kell.
            
            
               (15)Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
            
               ELFOGADTA EZT A RENDELETET:
            
            
               1. cikk
            
            
               A 142/2011/EU rendelet I. és X. melléklete e rendelet mellékletének megfelelően módosul.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, 2017.5.8.-én.
            
            
               
                     a Bizottság részéről
               
               
                     elnök
                     Jean-Claude JUNCKER
               
               
            
         
         
            
                  
                     (1)
                  HL L 300., 2009.11.14., 1. o.
               
               
                  
                     (2)
                  A Bizottság 142/2011/EU rendelete (2011. február 25.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állategészségügyi ellenőrzése alóli, az irányelv szerinti mentesítése tekintetében történő végrehajtásáról (HL L 54., 2011.2.26., 1. o.).
               
               
                  
                     (3)
                  A Tanács 2006/88/EK irányelve (2006. október 24.) a tenyésztett víziállatokra és az azokból származó termékekre vonatkozó állategészségügyi követelményekről és a víziállatokban előforduló egyes betegségek megelőzéséről és az azok elleni védekezésről (HL L 328., 2006.11.24., 14. o.).
               
               
                  
                     (4)
                  Az Európai Parlament és a Tanács 999/2001/EK rendelete (2001. május 22) egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról (HL L 147., 2001.5.31., 1. o.).
               
            
      
    ---documentbreak--- 
      
         
         
            
               MELLÉKLET
            
            
               A 142/2011/EU rendelet a következőképpen módosul:
            
            
               1.Az I. melléklet a következőképpen módosul:
            
            
               a)a 7. pont helyébe a következő szöveg lép:
            
            
               „7.»halliszt«: víziállatokból – a tengeri emlősöket kivéve – származó feldolgozott állati fehérje, ideértve tenyésztett vízi gerincteleneket, köztük a 2006/88/EK irányelv 3. cikke (1) bekezdésének e) pontjában említetteket, valamint az Asterias rubens  fajhoz tartozó, puhatestű-tenyésztési területen gyűjtött tengeri csillagokat;”;
            
            
               b)a 9. pont helyébe a következő szöveg lép:
            
            
               „9.»halolaj«: víziállatok – a tengeri emlősöket kivéve – feldolgozásából származó olaj, ideértve tenyésztett vízi gerincteleneket, köztük a 2006/88/EK irányelv 3. cikke (1) bekezdésének e) pontjában említetteket, valamint az Asterias rubens fajhoz tartozó, puhatestű-tenyésztési területen gyűjtött tengeri csillagokat, vagy olyan, emberi fogyasztás céljából feldolgozott halakból nyert olaj, amelyet az üzemeltető az emberi fogyasztástól eltérő célokra szánt;”
            
            
               2.A X. melléklet II. fejezete 3. szakasza A. pontjának 2. alpontja helyébe a következő szöveg lép:
            
            
               „2.Halolaj
            
            
               Halolaj előállításához kizárólag a 3. kategóriába tartozó, az 1069/2009/EK rendelet 10. cikkének i), j) és l) pontjában meghatározott, valamint a 3. kategóriába tartozó, ugyanazon rendelet 10. cikkének e) és f) pontjában meghatározott, víziállatokból származó anyag használható fel.”